ข้อบังคับเจ้าพนักงานจราจรในเขตกรุงเทพมหานคร ว่าด้วย การห้ามหยุดรถและแก้ไขเปลี่ยนแปลงการห้ามจอดรถในซอยนาทอง 7 พ.ศ. 2549

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
การห้ามหยุดรถและแก้ไขเปลี่ยนแปลงการห้ามจอดรถในซอยนาทอง ๗
พ.ศ.
๒๕๔๙
 

ตามที่กองบัญชาการตำรวจนครบาล ได้ออกข้อบังคับเจ้าพนักงานจราจรในซอยนาทอง
๗ ไว้แล้วนั้น ปรากฏว่าสภาพของการจราจรในซอยนาทอง ๗ ยังไม่เหมาะสมกับสภาพการจราจรในปัจจุบัน
เนื่องจากมีการหยุดรถเกือบตลอดเวลา และเวลาที่ห้ามจอดรถทุกชนิดยังไม่เหมาะสมทำให้ผิวการจราจรแคบ
ไม่สะดวก และปลอดภัยในการจราจร จึงจำเป็นต้องจัดระเบียบการจราจรในซอยดังกล่าว

ฉะนั้น อาศัยอำนาจตามความในมาตรา ๑๓๙ (๒) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วย การห้ามหยุดรถและแก้ไขเปลี่ยนแปลงการห้ามจอดรถในซอยนาทอง ๗ พ.ศ. ๒๕๔๙

๒[๑].
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. ห้ามหยุดรถและห้ามจอดรถทุกชนิด ในซอยนาทอง ๗ ตลอดเวลาทั้งสองฝั่ง

๔. นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้


ประกาศ
ณ วันที่ ๓๑ สิงหาคม พ.ศ. ๒๕๔๙
พลตำรวจตรี
วัจนนท์ ถิระวัฒน์
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร























วัชศักดิ์/ผู้จัดทำ
๔
ธันวาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๑๒๔ ง/หน้า ๕๔/๒๙ พฤศจิกายน ๒๕๔๙